ΓΡΑΠΤΗ ΕΡΩΤΗΣΗ E-1896/02

υποβολή: Piia-Noora Kauppi (PPE-DE) προς την Επιτροπή

(1 Ιουλίου 2002)

Θέμα: Ανεξαρτησία και αμεροληψία της Επιστημονικής Επιτροπής

Η έκθεση σχετικά με την εκτροφή ζώων για το δέρμα τους, που δημοσιεύθηκε το Δεκέμβριο 2001 από τηνποεπιτροπή για την καλή διαβίωση των ζώων η οποία εξαρτάται από την Επιστημονική Επιτροπή της Ευρωπαϊκής Επιτροπής, είχε ως συνέπεια την εκδήλωση διαμαρτυρίας από το μεγαλύτερο τμήμα της ομάδας εργασίας επιστημόνων η οποία συνέταξε την εν λόγω έκθεση. Η ομάδα αυτήποστηρίζει ότι τα πορίσματα της έκθεσης, τα οποία παρουσιάζονται ως επιστημονικά, μετετράπησαν στην ουσία σε πολιτικές διακηρύξεις. Η εν λόγω επιστημονική ομάδα επεξεργάστηκε την πρότασή της προ δύο ετών και πλέον, και η Επιστημονική Επιτροπή τροποποίησε τα πορίσματα, κατ' αρχήν, σε μία και μοναδική συνεδρίαση.

Δημιουργήθηκε η εντύπωση ότι η απαιτούμενη από τις επιστημονικές επιτροπές της Ευρωπαϊκής Επιτροπής αντικειμενικότητα σημαίνει, στην ουσία, ότι τα μέλη της Επιστημονικής Επιτροπής: α) δεν γνωρίζουν τον τομέα για τον οποίο εκπονούν επιστημονικές εκθέσεις και β) έχουν αρνητική στάση έναντι του τομέα, και εν προκειμένω, όσον αφορά την εκτροφή ζώων για το δέρμα τους. Αυτό συνέβη με την έκθεση που αφορά την εκτροφή ζώων για το δέρμα τους. Ο πρόεδρος και ο αντιπρόεδρος τηςποεπιτροπής δήλωσαν επανειλημμένα και δημόσια ότι είναι αντίθετοι με την εκτροφή ζώων για το δέρμα τους, όπως αυτή πραγματοποιείται σήμερα. Επικαλέστηκαν επιστημονικούς λόγους, παρά το γεγονός ότι οι ίδιοι ουδέποτε προέβησαν σε σχετικές έρευνες. Η γνώση του τομέα είναι απαραίτητη, δεδομένου ότι οι επιστημονικές επιτροπές επιτελούν σημαντικότατη εργασία βάσης η οποία παρέχει, τουλάχιστον, κατευθύνσεις για τη σύνταξη οδηγιών και, στη συγκεκριμένη περίπτωση, για τη σύνταξη οδηγίας σχετικά με την εκτροφή ζώων για το δέρμα τους.

Από την άλλη πλευρά, εάν οιπεύθυνοι για τη σύνταξη της έκθεσης δεν λαμβάνουνπόψη τα πορίσματα των ερευνών που αντιτίθεται στη δική τους άποψη, η αντικειμενική στάση μεταβάλλεται σεποκειμενική και οι επιστημονικές απόψεις σε πολιτικές επιλογές. Η έκθεση σχετικά με την εκτροφή ζώων για το δέρμα τους αποτέλεσε αντικείμενο πολλών επικρίσεων και η δημοσιότητα που έλαβε το θέμα συνέβαλε στηνπονόμευση της αξιοπιστίας των επιστημονικών επιτροπών της Ευρωπαϊκής Επιτροπής.

Από τα μέλη των εξαρτώμενων από την Επιτροπή επιτροπών καιποεπιτροπών που συνδέονται με αυτές απαιτείται, αφούποδειχθούν, να καταθέσουν δήλωση σχετικά με τα οικονομικά τους συμφέροντα και την πολιτική τους τοποθέτηση.

1. Έχουν καταθέσει την εν λόγω δήλωση όλα τα μέλη των επιτροπών·

2. Με ποιο τρόπο εγγυάται η Επιτροπή ότι οι δηλώσεις αυτές περιλαμβάνουν όλες τις ουσιώδεις πληροφορίες ως προς τα συμφέροντα των μελών·

3. Διαθέτει η Επιτροπή μέσα ώστε να μπορεί να εγγυηθεί ότι τα αναφερόμενα στις δηλώσεις συμφέροντα δεν επηρεάζουν αρνητικά τη δραστηριότητα των μελών των επιτροπών·

4. Οι σχετικές δηλώσεις δημοσιεύονται· Εάν ναι, σε ποιο έντυπο·

Απάντηση του κ. Byrne εξ ονόματος της Επιτροπής

(23 Σεπτεμβρίου 2002)

Σύμφωνα με το άρθρο 6 (2) και (3) της απόφασης 97/579/ΕΚ(1) της Επιτροπής της 23ης Ιουλίου 1997 για τη σύσταση επιστημονικών επιτροπών στον τομέα τηςγείας των καταναλωτών και της ασφάλειας των τροφίμων, τα μέλη των επιστημονικών επιτροπών ενημερώνουν την Επιτροπή κάθε έτος σχετικά με οποιαδήποτε συμφέροντα, και δηλώνουν σε κάθε συνεδρίαση τα ειδικά συμφέροντα που θα μπορούσαν να θεωρηθούν ότι επηρεάζουν την ανεξαρτησία τους.

Στις 24 Μαρτίου 1998, η Επιστημονική Επιτροπή για την Υγεία και την Ευεξία των Ζώων (ΕΕΥΕΖ) εξέδωσε κανόνες διαδικασίας σύμφωνα με την απόφαση 97/579/ΕΚ της Επιτροπής. Αυτοί οι κανόνες διαδικασίας εξασφαλίζουν ότι η Επιστημονική Επιτροπή ασκεί τα καθήκοντά της κατά το βέλτιστο δυνατό τρόπο, σύμφωνα με τις αρχές της αριστείας, της ανεξαρτησίας και της διαφάνειας, σεβόμενη τις θεμιτές απαιτήσεις του εμπορικού απόρρητου.

Τα 19 μέλη της Επιστημονικής Επιτροπήςπέβαλαν γραπτή ετήσια δήλωση συμφερόντων όπως απαιτείται από την απόφαση της Επιτροπής και τους κανόνες διαδικασίας. Όλα τα μέλη της Επιστημονικής Επιτροπής συμφωνούν ότι η ετήσια δήλωση πρέπει να είναι προσιτή στο κοινό και να ανακοινώνεται ή να διατίθεται σε τρίτους εφόσον αυτό ζητηθεί.

Επιπλέον σε κάθε συνεδρίαση της Επιστημονικής Επιτροπής, των Υποεπιτροπών για την Υγεία και για την Ευεξία των Ζώων, ή μιας ομάδας εργασίας, ζητείται από τα μέλη να δηλώνουν κάθε ιδιαίτερο συμφέρον που θα μπορούσε να θεωρηθεί ότι επηρεάζει την ανεξαρτησία τους σε σχέση με τα θέματα της ημερήσιας διάταξης της συγκεκριμένης συνεδρίασης. Αυτή η δήλωση μπορεί να γίνει είτε εγγράφως είτε προφορικώς και σημειώνεται στα πρακτικά τα οποία δημοσιεύονται στο διαδίκτυο(2) και με αυτόν τον τρόπο εξασφαλίζεταιψηλός βαθμός διαφάνειας.

Σύμφωνα με τους σημερινούς κανόνες διαδικασίας, τα μέλη τα οποία ανησυχούν ότι τα συμφέροντά τους ενδέχεται να θεωρηθούν ότι επηρεάζουν την ανεξαρτησία τους πληροφορούν τον πρόεδρο ο οποίος, μαζί με τα άλλα μέλη της Επιστημονικής Επιτροπής, τωνποεπιτροπών της ή της ομάδας εργασίας, αποφασίζει σχετικά με την κατάλληλη ενέργεια, παραδείγματος χάριν, ότι το μέλος δεν θα ασκήσει καθήκοντα εισηγητή ή προέδρου, ή απλά θα παράσχει πληροφορίες αλλά θα απόσχει από το να επηρεάσει τα συμπεράσματα των συζητήσεων.

Το αξιότιμο μέλος μπορεί επιπλέον να βρει περαιτέρω εξηγήσεις όσον αφορά την έκθεση σχετικά με την εκτροφή ζώων για το δέρμα τους, στις απαντήσεις στις γραπτές ερωτήσεις Ε-0285/02 του κ. Kysti Virrankoski(3), P-0077/02 της κα Astrid Thors(4) και Ε-367/02 του κ. Jan Mulder(5).

(1) ΕΕ L 237 της 28.8.1997.

(2) http://europa.eu.int/comm/food/fs/sc/scah/index_en.html.

(3) ΕΕ C 172 E της 18.7.2002, σελ. 174.

(4) ΕΕ C 147 E της 20.6.2002, σελ. 238.

(5) ΕΕ C 172 E της 18.7.2002, σελ. 174.